Ηλεκτρική+σκούπα

Οι περισσότεροι άνθρωποι χρησιμοποιούν τακτικά τις ηλεκτρικές σκούπες. Η ηλεκτρική σκούπα απορρόφησης δημιουργεί υποπίεση του αέρα που ρουφάει τη σκόνη και τις βρωμιές που έχουν μικρό βάρος ή μέγεθος. Αν η σκόνη και τα διάφορα σωματίδια έχουν μεγάλο σχετικά βάρος ή μέγεθος, η ηλεκτρική σκούπα δεν θα μπορέσει να τα ρουφήξει. Στη συνέχεια τα σωματίδια που συλλέχθηκαν από την ηλεκτρική σκούπα, οδηγούνται μέσω του σωλήνα απορρόφησης στον κάδο με το σάκο. Ο σάκος αυτός έχει μικρές οπές ώστε ο αέρας και μόνο ο αέρας να περνάει και η σκόνη να παραμένει στο εσωτερικό του. Ο λόγος που η ηλεκτρική σκούπα λειτουργεί είναι η απορροφητική της δύναμη. Αυτή η απορροφητική δύναμη οφείλεται σε διάφορους παράγοντες, ο βασικότερος από τους οποίους είναι η δύναμη του μοτέρ. Αυτή η δύναμη συνήθως ρυθμίζεται σε διάφορα επίπεδα. Η απορροφητική δύναμη εξαρτάται επίσης από τη ροή του αέρα. Καθώς η σκόνη και οι διάφορες βρωμιές συσσωρεύονται στο εσωτερικό της ηλεκτρικής σκούπας,γίνεται ολοένα και δυσκολότερο για τον αέρα να κυκλοφορήσει επειδή συναντά μεγαλύτερη αντίσταση από αυτά. Για αυτό το λόγο είναι σημαντικό να αλλάζουμε συχνά το σάκο της ηλεκτρικής σκούπας, αντί να περιμένουμε να γεμίσει τελείως. Είναι σημαντικό να γνωρίζεις πως δουλεύει η ηλεκτρική σκούπα. Η μη κατάλληλη χρήση της θα της προκαλέσει φθορά και τελικά η ηλεκτρική σκούπα θα σε εγκαταλείψει τη στιγμή που την χρειάζεσαι.